Document ID: /roh_data/filtered/fineweb-2-filterrobots_roh.jsonl.gz/7774

In abitant da Cunter ha annunzià il incendi dal plaun sut il tetg a la polizia chantunala suenter las 18:00.
45 pumpiers da Sotgod èn stads en acziun per stizzar il fieu. Per pudair cumbatter las flommas han ils pumpiers stuì tagliar il tetg. Enturn las 21:00 è l'incendi stà sut controlla. Tenor indicaziun da la polizia è era l’auzada sut il plaun dal tetg vegnida donnegiada.
Ils dus abitants èn vegnids transportads en l’ostpital a Savognin cun suspect d’ina tissientada da fim. La polizia sclerescha uss la raschun da l'incendi.
RR novitads 11:00